Publication: Magyar Közlöny
Issue: MK-2010-123 (Year: 2010, Number: 123)
Era: contemporary
Section: 2010. évi LXXVIII. törvény
Paragraph Index: 68

(4) Miután a vegyes bizottság a 18. cikk (6) bekezdésének megfelelõen írásban megerõsítette, hogy az Európai Unió és tagállamai a polgári szubszonikus sugárhajtású repülõgépekkel évi több mint 50 000 légi mûveletet végrehajtó repülõtereket érintõ, zajvédelemmel összefüggõ üzemeltetési korlátozások bevezetésére vonatkozó törvényei és rendelkezései biztosítják, hogy az Európai Bizottság hatáskörrel rendelkezik az említett intézkedések bevezetése elõtti eljárás felülvizsgálata tekintetében, és a kérdéses intézkedések bevezetése elõtt megteheti a megfelelõ jogi intézkedéseket, amennyiben nincs meggyõzõdve arról, hogy a vonatkozó kötelezettségeknek megfelelõ eljárásokat alkalmazták: (a) Az Európai Unió légitársaságai jogosultak arra, hogy menetrend szerinti utaskombinációs szolgáltatásokat üzemeltessenek az Egyesült Államokban és öt további országban található pontok között, az Európai Unió és tagállamai területén található pont érintése nélkül. Ezeket az országokat a vegyes bizottság határozza meg a jegyzõkönyv aláírásától számított egy éven belül. A vegyes bizottság módosíthatja a listát, illetve növelheti az ilyen országok számát, valamint (b) A megállapodás 4. melléklete 2. cikkének („Tulajdoni részesedés és ellenõrzés harmadik országok légitársaságai esetében”) szövege hatályát veszti és helyette a megállapodás 6. mellékletének szövege lép hatályba, mely az Európai Unió tagállamai vagy állampolgárai harmadik országok légitársaságai esetében fennálló tulajdoni részesedésére és ellenõrzésére vonatkozik.

Source: https://magyarkozlony.hu/hivatalos-lapok/169910d0d0dbafea7ed9f70e285e2d18679663e9/dokumentumok/519e22f0d902683eebac787a11ba988294c02bd6/letoltes